Pilkblakės
Pilkblakės (Piesmatidae) (angl. ash-grey leaf bugs) – negausi pelenų spalvos blakių (Hemiptera) šeima. Šeimoje yra tik trys gentys. Iš viso yra aprašyta apie 40 rūšių. Labiausiai pilkblakės paplitusios šiauriniame pusrutulyje, nors randamos ir Afrikoje, Australijoje bei Pietų Amerikoje. Lietuvoje gyvena tik viena šios šeimos rūšis: Dėmėtoji pilkblakė (Piesma maculatum) (Laporte de Castelnau, 1833) Dėmėtoji pilkblakė (Piesma maculatum) (angl. a beet bug) Kūno ilgis: 2-3 mm. Minta balandomis (Chenopodium), kartais runkeliais (Beta) ir špinatais. Žiemoja suaugėliai. Per metus būna kelios generacijos. Paplitimas: Europa, Kinija, gyvena ir Lietuvoje. Panašios rūšys: Parapiesma quadratum (Lietuvoje neaptikta).